'আধাৰ'ক লৈ গঠিত মেঘালয় পিপ'লচ কমিটিয়ে যিসকল লোকে ইতিমধ্যে আধাৰত নিজৰ নাম অন্তৰ্ভুক্তি কৰাৰ পিছতো নামাকৰণৰ পৰা বাদ পৰি গৈছে তেওঁলোকক উচ্চতম ন্যায়ালয়ত ব্যক্তিগতভাৱে আবেদন জনাবলৈ আহবান জনাইছে।
শণিবাৰে কমিটিখনৰ সদস্যসকলৰ দ্বাৰা জাৰি কৰা এক বিবৃতিত কোৱা হৈছে যে অহা বছৰ ১৭ জানুবাৰীৰ পৰা উচ্চতম ন্যায়ালয়ৰ ৫ জন বিচাৰপতিৰে গঠিত এক সংবিধানিক পীঠে আধাৰৰ বিৰুদ্ধে থকা প্ৰায় ২৮ খন এজাহাৰৰ শুনানি আৰম্ভ কৰিব।
বিবৃতিটোত এই বুলিও কোৱা হৈছে যে যদিহে কোনো লোকক আধাৰ কাৰ্ড নথকাৰ কাৰণে তেওঁলোকক স্কুল-কলেজত নামভৰ্তি, পি এইচ ডি, স্কলাৰশ্বিপ আদি দিয়া নহ'ব বুলি ভাবুকি দিয়া হৈছে তেন্তে তেওঁলোকেও একেধৰণৰ এজাহাৰ দাখিল কৰা উচিত।
আনহাতে যিসকল অৱসৰপ্ৰাপ্ত ব্যক্তিক আধাৰত নাম অন্তৰ্ভুক্ত নকৰিলে পেঞ্চনৰ পৰা বঞ্চিত কৰা হ'ব বুলি ভাবুকি দিয়া হৈছিল বা পেঞ্চনৰ পৰা বঞ্চিত কৰা হৈছিল তেনে লোকসকলেও এজাহাৰ দাখিল কৰিব পাৰে।
ইয়াৰ পূৰ্বে উচ্চতম ন্যায়ালয়ে আধাৰ কাৰ্ডৰ সৈতে বেংকৰ একাউণ্ট, মোবাইল নম্বৰৰ লগতে ১০০টা মান চৰকাৰী আঁচনিৰ সংযোগ কৰাৰ সময়সীমা ৩১ মাৰ্চ ২০১৮ লৈকে বৃদ্ধি কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
